paragraph_text: mini|Young na Mjesecu tijekom misije Apollo 16 mini|John Young 2006. godine John Watts Young (23. rujna 1930. – 5. siječnja 2018.) bio je američki astronaut, mornarički časnik, borbeni pilot i aeronautički inženjer. Young je bio deveta osoba koja je ikad šetala po Mjesecu, a to postignuće ostvario je kao zapovjednik misije Apollo 16 1972. godine. Young je imao najdužu karijeru astronauta te je postao prva osoba koja je šest puta letjela u svemir tijekom 42 godine karijere u NASA-i. Bio je jedini astronaut koji je bio zapovjednik i pilot četiri različite NASA-ine svemirske misije: program Gemini, Apollo Command/Service Module, Apollo Lunar Module i Space Shuttle. Umirovio se 2004., a umro 5. siječnja 2018.